University of Houston

University of Houston er et delstatseid (fram til 1963 privat) forskningsuniversitet i Houston i delstaten Texas, USA, med tre tilknyttede, men selvstendige læresteder i nærheten av byen og to tverrfaglige læringssentra som del av University of Houston System. Universitetet har høyre rangeringer og forskningen holder høyt nivå. Blant lærekreftene er nobelprisvinner Jody Williams. Historie Det ble opprettet i 1927 som det private Houston Junior College med kveldskurs. I 2934 gjorde delstaten skolen om til fire-årig universitet – University of Houston. Det bestod da av to enetasjes bygninger på dagens campus. En jus-skole ble grunnlagt i 1947 – dagens University of Houston Law Center. Det ble gitt store private pengegaver før og etter verdenskrigen, og i 1949 ble et bibliotek finansiert. I 1950 hadde de 300 ansatte og 14 000 studentene 12 bygninger. USAs første akademiske eller pedagogiske TV-kanal – KUHT – ble grunnlagt i 1953 og eies fortsatt av universitetet, som del av Public Broadcasting Service (PBS). Derimot ble den finansielle situasjonen stadig vanskeligere utover 1950-tallet, studenttallet falt, og i 1961 vedtok Senatet i USA å knytte det private universitetet til delstaten og gjøre det offentlig. De underliggende, tre mindre universitetene er tilknyttet moderuniversitetet institusjonelt, men er selvstendige og har egen rektor og styre. I 1997 ble likevel topp-ledelsen ved University of Houston og University of Houston System sammenslått, slik at styret fungerer for begge enheter. Siden 2007 er Dr. Renu Khator den tredje personen som er både rektor ved Houston og øverste leder for universitetssystemet. Læresteder og skoler De ulike campusene og skolene (colleges) ved UH er: University of Houston, Houston (1927) – 34 334 studenter Hines College of Architecture Bauer College of Business UH College of Education Cullen College of Engineering Hilton College of Hotel and Restaurant Management UH Law Center College of Liberal Arts and Social Sciences University of Houston School of Art UH College of Natural Sciences and Mathematics*University of Houston College of Optometry College of Pharmacy UH Graduate College of Social Work UH College of Technology UH Honors College University of Houston - Clear Lake, Houston (1971) – 7 853 studenter UHCL School of Business UHCL School of Human Sciences and Humanities UHCL School of Science and Computer Engineering UHCL School of Education University of Houston - Downtown, Houston (1974) – 11 449 studenter UHD College of Business UHD College of Humanities and Social Sciences UHD College of Public Service UHD College of Sciences and Technology UHD University College University of Houston - Victoria, Victoria (1973) – 2 652 studenter UHV School of Arts and Sciences UHV School of Business Administration UHV School of Education and Human Development UHV School of Nursing Bauer College of Business rangeres høyt blant lavere grads innledende business-studier i USA. Blant studenter ved skolen er Samuel DiPiazza, toppsjefen i PriceWaterhouseCoopers, og tidligere Enron-topp Kenneth Lay. Også University of Houston Law Center rangeres meget høyt i USA. UH Clear Lake har kun høyere grads studier. Etableringen av dagens Johnson Space Center ved Clear Lake i 1961 ga behov for høyere teknisk utdanning for å dekke basens og NASAs behov. En del av de høyere ingeniørstudiene ved University of Houston ble overført til UNCL ved opprettelsen i 1971. Under lærestedet ligger Alfred R. Neumann Library. Blant tidligere studenter er Guion Bluford, den første afroamerikanske astronaut i verdensrommet. UH Downtown er det nest største lærestedet med fullt fire-årig studieprogram. Det sprang ut av South Texas Junior College som University of Texas hadde kjøpt fire år etter at det ble etablert i 1967. Studentmassen er svært variert, den største gruppen er hispanics (1/3), mens svarte og hvite utgjør om lag en fjerdedel hver. UH Victoria er også kun et høyeregrads universitet, som ble grunnlagt i 1973 som en underavdeling av University of Houston, og ble selvstendig lærested under University of Houston System ti år senere. Studentene Ved universitetet var det om lag 34 334 studenter og 1 823 vitenskapelig ansatte i 2006, mens hele University of Houston System hadde om lag 60 000 studenter og ca. 3 500 vitenskapelig ansatte i 2006, og samme året var skolepengene fra US$ 3 656 til US$ 6 909, avhengig av lærested, for studenter folkeregistrert i delstaten Texas. Studiene gis opp til doktorgradsnivå i Houston og mastergrad ved de andre campusene. Studentmassen er svært variert etnisk – universitetet rangeres som det nest mest etnisk varierte forskningsuniversitetet i USA. Knappe 39 % av studentene er hvite. Studentavisen The Daily Cougar har blitt utgitt siden starten i 1927. Filmen Arlington Road ble delvis tatt opp på campus. Referanser Eksterne lenker (en) Offisielt nettsted (en) University of Houston – kategori av bilder, video eller lyd på Commons (en) University of Houston – galleri av bilder, video eller lyd på Commons University of Houston–Clear Lake University of Houston–Downtown University of Houston–Victoria